wannaphong/clean_thaiwikipedia huggingface dataset:
# ลีกของไอร์แลนด์คัพ
ลีกของไอร์แลนด์คัพ  เป็นการแข่งขันฟุตบอลซึ่งเปิดให้สโมสรในลีกของไอร์แลนด์เข้าร่วมแข่งขัน เริ่มแข่งขันครั้งแรกใน ค.ศ. 1973 โดยแทนที่ของ ลีกของไอร์แลนด์ชีลด์ นับตั้งแต่ ค.ศ. 2009 ลีกของไอร์แลนด์คัพได้รับการสนับสนุนจากอิเล็กทรอนิกอาร์ต ทำให้ถ้วยถูกเรียกชื่อตามผู้สนับสนุนคือ อีเอสปอร์ตคัพ

รูปแบบการแข่งขันได้มีการเปลี่ยนแปลงอยู่บ่อยครั้ง เดิมทีการแข่งขันแบ่งออกเป็น 6 กลุ่ม กลุ่มละ 4 ทีม ตามที่ตั้งทางภูมิศาสตร์ของสโมสร ต่อมาเมื่อจบรอบแบ่งกลุ่ม ทีมชนะเลิศในแต่ละกลุ่ม และทีมรองชนะเลิศที่ดีที่สุดสองอันดับแรก รวม 8 ทีม จะได้ผ่านเข้าสู่รอบแพ้คัดออก โดยในรอบแพ้คัดออกนี้เอง จะแข่งขันในวันกลางสัปดาห์ตลอดทั้งฤดูกาล ต่อมาในช่วงปลายทศวรรษ 1990 ถ้วยนี้ได้ปรับเปลี่ยนไปเริ่มต้นที่รอบแพ้คัดออก แต่ต่อมาก็ปรับเปลี่ยนกลับมาเริ่มต้นที่รอบแบ่งกลุ่มอีกครั้ง โดยในครั้งนี้ แบ่งเป็น 8 กลุ่ม กลุ่มละ 3 ทีม มีเพียงทีมชนะเลิศของแต่ละกลุ่มเท่านั้นที่จะผ่านเข้ารอบ ต่อมาในปี 2006 การแข่งขันได้ปรับเปลี่ยนมาเป็นแบบแพ้คัดออกอีกครั้ง และทีมชนะเลิศจะได้รับรางวัล 25,000 ยูโร

การแข่งขันในรอบชิงชนะเลิศก็มีการเปลี่ยนแปลงบ่อยเช่นกัน ทั้งแบบแข่งขันที่สนามกลาง แข่งขันสองเลก (เหย้า-เยือน) และปัจจุบันก็ใช้วิธีการจับสลากว่าทีมไหนจะได้เล่นเป็นทีมเหย้า
# กีฬาเรือพายในโอลิมปิกฤดูร้อน 2008
การแข่งขันเรือพายในโอลิมปิกฤดูร้อน 2008 เป็นการแข่งขันกีฬาเรือพายในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Shunyi Olympic Rowing-Canoeing Park มีการแข่งขันทั้งหมด 14 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 ชาย 
thumb|right|Polish men's quadruple sculls: gold medalists
 Single sculls  Double sculls  Quadruple sculls Konrad WasielewskiMarek KolbowiczMichał JelińskiAdam KorolLuca AgamennoniSimone VenierRossano GaltarossaSimone RaineriJonathan CoefficPierre-Jean PeltierJulien BahainCédric Berrest Coxless pair  Coxless four Tom JamesSteve WilliamsPete ReedAndrew Triggs HodgeMatt RyanJames MarburgCameron McKenzie-McHargFrancis HegertyJulien DesprèsBenjamin RondeauGermain ChardinDorian Mortelette Coxed eight Kevin LightBen RutledgeAndrew ByrnesJake WetzelMalcolm HowardDominic SeiterleAdam KreekKyle HamiltonCox: Brian PriceAlex PartridgeTom StallardTom LucyRichard EgingtonJosh WestAlastair HeathcoteMatt LangridgeColin SmithCox: Acer NethercottBeau HoopmanMatt SchnobrichMicah BoydWyatt AllenDaniel WalshSteven CoppolaJosh InmanBryan VolpenheinCox: Marcus McElhenneyLightweightdouble sculls  Lightweightcoxless four Thomas EbertMorten JørgensenMads AndersenEskild EbbesenŁukasz PawłowskiBartłomiej PawełczakMiłosz BernatajtysPaweł RańdaIain BrambellJon BeareMike LewisLiam Parsons

 หญิง 
 Single sculls  Double sculls  Quadruple sculls Tang BinJin ZiweiXi AihuaZhang YangyangAnnabel VernonDebbie FloodFrances HoughtonKatherine GraingerBritta OppeltManuela LutzeKathrin BoronStephanie Schiller Coxless pair  Coxed eight Erin CafaroLindsay ShoopAnna GoodaleElle LoganAnna CumminsSusan FranciaCaroline LindCaryn Daviescox: Mary WhippleFemke DekkerMarlies SmuldersNienke KingmaRoline Repelaer van DrielAnnemarieke van RumptHelen TangerSarah SiegelaarAnnemiek de Haancox: Ester WorkelConstanța BurcicăViorica SusanuRodica ŞerbanEnikő BarabásSimona MuşatIoana PapucGeorgeta AndrunacheDoina Ignatcox: Elena GeorgescuLightweightdouble sculls
# กีฬายูโดในโอลิมปิกฤดูร้อน 2008
การแข่งขันยูโดในโอลิมปิกฤดูร้อน 2008 เป็นการแข่งขันกีฬายูโดในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-15 สิงหาคม พ.ศ. 2551 ณ สนาม Beijing Science and Technology University Gymnasium มีการแข่งขันทั้งหมด 14 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 ชาย 
 Extra-lightweight (60 kg)        Half-lightweight (66 kg)        Lightweight (73 kg)        Half-middleweight (81 kg)        Middleweight (90 kg)        Half-heavyweight (100 kg)        Heavyweight (+100 kg)       

 หญิง 
 Extra-lightweight (48 kg)        Half-lightweight (52 kg)        Lightweight (57 kg)        Half-middleweight (63 kg)        Middleweight (70 kg)        Half-heavyweight (78 kg)        Heavyweight (+78 kg)
# เอเบนีเซอร์เพลซ (วิก)
เอเบนีเซอร์เพลซ  เป็นถนนเส้นหนึ่งในเมืองวิก เขตเคทเนส ประเทศสกอตแลนด์ ปรากฏใน บันทึกสถิติโลกกินเนสส์ ว่าเป็นถนนที่สั้นที่สุดในโลก ด้วยความยาว 2.06 เมตร (6 ฟุต 9 นิ้ว) มีบ้านเลขที่เดียวที่ตั้งอยู่บนถนนนี้คือบ้านเลขที่ 1 บิสโทร อันเป็นส่วนหนึ่งของโรงแรมแมกเคส์  โดยมุมอื่น ๆ ของโรงแรมดังกล่าวถูกขนาบด้วยถนนยูเนียน  และถนนริเวอร์ 

ถนนเอเบนีเซอร์เพลซสร้างขึ้นตั้งแต่ ค.ศ. 1883 เมื่อบ้านเลขที่ 1 ถูกสร้างขึ้น เจ้าของอาคารติดป้ายชื่อถนนเอเบนีเซอร์เพลซในด้านที่สั้นที่สุดของโรงแรมแมกเคส์ และได้รับการประกาศว่าเป็นถนนอย่างเป็นทางการเมื่อ ค.ศ. 1887

ถนนเอเบนีเซอร์เพลซได้รับการยอมรับจาก บันทึกสถิติโลกกินเนสส์ ว่าเป็นถนนที่สั้นที่สุดในโลกใน ค.ศ. 2006 หลังเจ้าของโรงแรมแมกเคส์ทำทางเข้าบิสโทรตรงกับถนนเส้นนี้ ทำลายสถิติของถนนเอลจิน เมืองเบคัป เทศมณฑลแลงคาเชอร์ ที่มีความยาว 5.2 เมตร (17 ฟุต)
# แฮ็นดริก ฮาเมิล
แฮ็นดริก ฮาเมิล (20 สิงหาคม พ.ศ. 2173 – 12 กุมภาพันธ์ พ.ศ. 2235) เป็นนักสำรวจชาวดัตช์และเป็นชาวตะวันตกคนแรกที่ได้เขียนหนังสือบันทึกว่าด้วยอาณาจักรโชซ็อนของเกาหลี หลังจากอยู่ที่นั่นเป็นเวลา 13 ปี เขาได้เขียนหนังสือ Hamel's Journal and a Description of the Kingdom of Korea, 1653–1666 ซึ่งได้รับการตีพิมพ์ในภายหลังเมื่อ พ.ศ. 2211

แฮ็นดริก ฮาเมิล เกิดในคอร์เกิม เนเธอร์แลนด์ ใน พ.ศ. 2193 เขาล่องเรือไปยังหมู่เกาะอินเดียตะวันออกของเนเธอร์แลนด์ และได้ทำงานในฐานะพนักงานบัญชีของบริษัทอินเดียตะวันออกของเนเธอร์แลนด์ (เฟโอเซ) ใน พ.ศ. 2196 เขาเดินทางไปญี่ปุ่นด้วยเรือชื่อ เดอสแปร์เวอร์ ฮาเมิลและลูกเรืออีก 35 คนรอดชีวิตจากเรือแตกและมาขึ้นฝั่งที่เกาะเชจู อาณาจักรโชซ็อน หลังจากถูกจำคุกอยู่บนเกาะเชจูนานนับปี พวกเขาถูกส่งตัวไปยังฮันยัง ราชธานีของอาณาจักรโชซ็อน ในเดือนมิถุนายน พ.ศ. 2198 ตรงกับรัชสมัยของพระเจ้าฮโยจง  เพื่อเป็นการรักษาธรรมเนียมในเวลานั้นราชสำนักจึงห้ามไม่ให้ฮาเมิลและลูกเรือของเขาออกจากโชซ็อน ระหว่างที่อยู่ที่โชซ็อน พวกเขาได้รับอิสระในการใช้ชีวิตแบบปกติในสังคมโชซ็อน 

ในเดือนกันยายน พ.ศ. 2209 ซึ่งตรงกับรัชสมัยของพระเจ้าฮย็อนจง 13 ปีหลังจากใช้ชีวิตในเกาหลี ฮาเมิลและลูกเรือที่เหลือรอดชีวิตมาได้ทั้งสิ้น 7 คนจัดการหนีไปยังญี่ปุ่น ที่นั่นเนเธอร์แลนด์ได้ตั้งสถานีการค้าเล็ก ๆ บนเกาะจำลองซึ่งเรียกกันว่าเดจิมะที่นางาซากิ ระหว่างที่เขาใช้ช่วงเวลาที่นางาซากิ (กันยายน พ.ศ. 2209 ถึงตุลาคม พ.ศ. 2210) ฮาเมิลได้เขียนหนังสือซึ่งเกี่ยวกับช่วงเวลาของเขาในเกาหลี จากนั้น ฮาเมิลและลูกเรือของเขาออกเดินทางไปปัตตาเวีย (จาการ์ตาในปัจจุบัน) ในหมู่เกาะอินเดียตะวันออกของเนเธอร์แลนด์ในปลายปี พ.ศ. 2210 เขาพำนักในปัตตาเวียจนถึง พ.ศ. 2213 และได้ส่งลูกเรือที่มีความชำนาญในการเดินเรือกลับไปเนเธอร์แลนด์ตั้งแต่ พ.ศ. 2210 นอกจากนี้เขายังได้ฝากต้นฉบับหนังสือที่เขาเขียนจำนวน 3 ฉบับไปกับพวกเขา โดยทั้งหมดได้รับการตีพิมพ์ในปี พ.ศ. 2211 ตัวฮาเมิลไม่ได้เดินทางกลับเนเธอร์แลนด์จนถึง พ.ศ. 2213
# ศรวัณเพลโคละ
ศรวัณเพลโคละ  เป็นเมืองที่ตั้งอยู่ใกล้กับเมือง จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไป 144 กิโลเมตรจากเบงคลูรู ที่นี่เป็นที่ตั้งของรูปปั้นโคมเตศวร หนึ่งในตีรถะ (สถานที่แสวงบุญที่สำคัญ) ในศาสนาเชน เชื่อกันว่า พระเจ้าจันทรคุปต์ เมารยะเสด็จสวรรคตที่นี่เมื่อ 298 ปีก่อนคริสต์กาลหลังพระองค์ออกผนวชเป็นสาธุเชน

ที่ตั้ง
ศรวัณเพลโคละตั้งอยู่ห่างไป 11 กิโลเมตรทางตะวันออกเฉียงใต้จาก จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไปจากเมืองหัสสัน ศูนย์กลางอำเภอไป 51 กิโลเมตรทางตะวันออกเฉียงใต้ และห่างจากเมืองหลวงรัฐกรณาฏกะ เบงคลูรูไป 144 กิโลเมตร

ทั้งเขาจันทรคีรี และวินธยคีรี ซึ่งเป็นถานที่สำคัญในศาสนาเชนก็ตั้งอยู่ในบริเวณนี้
# พิกาเนร์
พิกาเนร์  เป็นเมืองในทางตะวันตกเฉียงเหนือ ของรัฐราชสถาน, ประเทศอินเดีย ตั้งอยู่ห่างไป  ทางตะวันออกเฉียงเหนือจากเมืองหลวงของรัฐ ชัยปุระ เมืองพิกาเนร์เป็นเมืองหลักในการบริหารของอำเภอพิกาเนร์ และมณฑลพิกาเนร์

ในอดีตเคยเป็นเมืองหลวงของรัฐมหาราชาพิกาเนร์ ก่อตั้งโดย Rao Bika ในปี 1488 ในปัจจุบันเป็นเมืองที่ใหญ่ที่สุดเป็นอันดับที่สี่ของรัฐราชสถาน

คลังภาพ
# วังลาลครห์
วังลาลครห์  เป็นวังและโรงแรมอนุรักษ์ในพิกาเนร์ รัฐราชสถาน สร้างสำหรับมหาราชาคงคา สิงห์ แห่งรัฐมหาราชาพิกาเนร์ ตั้งแต่ ค.ศ. 1902 ถึง ค.ศ. 1926 ส่วนหนึ่งของวังซึ่งคือวังลักษมีนิวาส  นั้นในปัจจุบันได้เปิดให้เช่า ซึ่งกำลังเปิดบริการเป็นโรงแรมอนุรักษ์ (heritage hotel) อยู่

ประวัติศาสตร์
วังลาลครห์เริ่มสร้างขึ้นใน ค.ศ. 1902 และเสร็จใน ค.ศ. 1926 ตามสถาปัตยกรรมอินโดซาราเซน สร้างโดยรัฐบาลบริเตนที่ปกครองอินเดียอยู่Patnaik, pages 27 and 58. ถวายแก่มหาราชาคงคา สิงห์ (Ganga Singh; ค.ศ. 1881–1942) ชื่อลาลครห์ ตามพระนามของมหาราชาลาลล์ สิงห์ (Lall Singh) พระบิดาCrites, page 94.

มหาราชาคงคา สิงห์ ทรงเป็นที่เลื่องลือถึงการศิขาร (shikaars) หรือการล่าสัตว์ในพื้นที่ล่าสัตว์ที่คชเนร์ (Gajner)Patnaik, pages 67. วังนี้เคยเป็นที่รับรองฌอร์ฌ เกลม็องโซ ใน ค.ศ. 1920 เช่นเดียวกันกับ Queen Mary, พระเจ้าจอร์จที่ 5, Lord Harding และ Lord Irwin
# วังมรสุม
วังมรสุม  หรือวังสัชชันคฤห์  เป็นที่อยู่อาศัยที่ตั้งอยู่บนยอดเขาในอุทัยปุระ ราชสถาน ประเทศอินเดีย ชื่อสัชชันคฤห์นั้นมาจากมหาราณาสัชชัน สิงห์ (Sajjan Singh; 1874–1884) แห่งราชวงศ์เมวาร์ ผู้ซึ่งสร้างวังนี้ขึ้นในปี 1884 โดยสร้างขึ้นเพื่อดูเมฆมรสุมเป็นหลักจึงเป็นที่มาของชื่อวังมรสุม หรือวังมานสูน  ซึ่งแปลว่ามรสุมในภาษาฮินดี ในปัจจุบันวังนี้เป็นสมบัติของรัฐบาลรัฐราชสถานหลังจากเดิมเป็นของราชสกุลเมวาร์ หลังจากนั้นรัฐบาลได้เปิดสถานที่นี้เป็นสถานที่สาธารณะ ผู้คนนิยมขึ้นไปเพื่อชมพระอาทิตย์ตกดิน

มหาราณาสัชชัน สิงห์ ผู้สร้างวังดั้งเดิมแล้วมีแผนจะสร้างเป็นศูนย์ดาราศาสตร์สูงห้าชั้น แต่ก็ถูกล้มเลิกไปหลังการเสียชีวิตของมหาราณาสัชชัน สิงห์ ต่อมาจึงได้กลายเป็นวังมรสุมและสถานที่ล่าสัตว์

วังนี้เคยปรากฏในภาพยนตร์เจมส์ บอนด์ เมื่อปี 1983 เรื่อง Octopussy โดยในภาพยนตร์เป็นที่พักของ   Kamal Khanเจ้าชายอัฟกันผู้ถูกขับไล่
# ท่าอากาศยานศุลกากร
ท่าอากาศยานศุลกากร คือท่าอากาศยานที่สามารถรองรับเที่ยวบินที่มาจากต่างประเทศได้ โดยอากาศยานลำใดที่จะเข้ามาในหรือออกไปนอกราชอาณาจักร เว้นแต่อากาศยานของทางราชการ ต้องลงในหรือขึ้นจากสนามบินที่เป็นด่านศุลกากร แต่ในกรณีที่มีเหตุฉุกเฉินหรือจำเป็นอย่างยิ่งทำให้อากาศยานที่เข้ามาในหรือจะออกไปนอกราชอาณาจักรต้องลงในหรือขึ้นจากที่ใดนอกจากสนามบินที่เป็นด่านศุลกากร ให้ผู้ควบคุมอากาศยานรายงานต่อพนักงานศุลกากรหรือพนักงานฝ่ายปกครองหรือตำรวจโดยพลันตามหลักเกณฑ์วิธีการ และเงื่อนไขที่อธิบดีประกาศกำหนด และห้ามมิให้ผู้ควบคุมอากาศยานอนุญาตให้ขนของใด ๆ ออกจากหรือขึ้นในอากาศยานนั้น โดยมิได้รับความยินยอมจากพนักงานศุลกากรพระราชบัญญัติศุลกากร พ.ศ. ๒๕๖๐ หมวดที่ 3 ส่วนที่ 3 มาตรา 92 และ 93

 รายชื่อท่าอากาศยานศุลกากรในประเทศไทย 
 รายชื่อสายการบินที่ให้บริการ 

 ท่าอากาศยาน อ้างอิง ท่าอากาศยานนานาชาติกระบี่   ท่าอากาศยานขอนแก่น   ท่าอากาศยานชุมพร   ท่าอากาศยานนานาชาติแม่ฟ้าหลวง เชียงราย   ท่าอากาศยานนานาชาติเชียงใหม่   ท่าอากาศยานนานาชาติดอนเมือง   ท่าอากาศยานตรัง   ท่าอากาศยานตราด   ท่าอากาศยานน่านนคร   ท่าอากาศยานนครพนม   ท่าอากาศยานนครราชสีมา   ท่าอากาศยานนราธิวาส   ท่าอากาศยานปัตตานี   ท่าอากาศยานพิษณุโลก   ท่าอากาศยานนานาชาติภูเก็ต   ท่าอากาศยานนานาชาติแม่สอด   ท่าอากาศยานแม่ฮ่องสอน   ท่าอากาศยานนานาชาติสมุย  กฎกระทรวงกำหนดด่านศุลกากรและด่านพรมแดน พ.ศ. ๒๕๖๐ ท่าอากาศยานนานาชาติสุราษฎร์ธานี   ท่าอากาศยานสุวรรณภูมิ   ท่าอากาศยานระนอง   ท่าอากาศยานเลย   ท่าอากาศยานหัวหิน   ท่าอากาศยานนานาชาติหาดใหญ่   ท่าอากาศยานนานาชาติอุดรธานี   ท่าอากาศยานนานาชาติอุบลราชธานี
# ทีลวาฑามนเทียร
ทีลวาฑามนเทียร  เป็นหมู่ศาสนสถานที่ตั้งอยู่ราว 2.5 กิโลเมตรจากเขาอาบู ในรัฐราชสถาน หมู่ไชนมนเทียร (ศาสนสถานในศาสนาเชน) เหล่านี้สร้างขึ้นโดยวิมล ชาห์ (Vimal Shah) ออกแบบโดย วัสตุปาล (Vastupala) รัฐมนตรีศาสนาเชนแห่งโธลกา (Dholka) สร้างขึ้นในศตวรรษที่ 11 ถึง 16 และมีชื่อเสียงด้วยงานหินอ่อนและงานแกะะสลักหินอ่อนอันประณีต ที่นี่เป็นสถานที่แสวงบุญสำคัญหนึ่งของศาสนาเชน และได้รับการเชิดชูว่าเป็นไชนมนเทียรที่ออกแบบมาได้สวยงามที่สุด หมู่มนเทียรนั้นมีทางเข้าที่หรูหรา ส่วนตัวอาคารนั้นสร้างขึ้นอย่างเรียบง่าย อันสะท้อนถึงคุณค่าของศาสนาเชนในความซื่อสัตย์และความประหยัด รายละเอียดของการแกะสลักตกแต่งไชนมนเทียรเหล่านี้มีความตระการตามา เชื่อกันว่าช่างแกะสลักที่นี่ได้รับค่าว่าจ้างเป็นทองเท่ากับน้ำหนักของผงหินอ่อนที่เขาแกะสลัก

 มนเทียรทั้งห้า
หมู่มนเทียรนี้ตั้งอยู่ท่ามกลางเขาที่ปกคลุมไปด้วยป่าไม้ รวมแล้วมีทั้งหมดห้ามนเทียร แต่ละแห่งมีเอกลักษณ์ทางสถาปัตยกรรมของตน ทั้งห้ามนเทียรตั้งอยู่รวมกันภายในกำแพงสูงหนึ่งเดียว ชื่อทีลวาฑทนั้นตั้งตามหมู่บ้านเล็ก ๆ ที่หมู่มนเทียรนี้ตั้งอยู่ มนเทียรทั้งห้าแห่งนั้นประกอบด้วย:
 วิมลวสาหี (Vimal Vasahi) สร้างบูชาตีรถังกรองค์แรก พระศรีฤษภนาถ
 ลุนาวสาหี (Luna Vasahi) สร้างบูชาตีรถังกรองค์ที่ 22 พระศรีเนมินาถ
 ปิตตัลหาร์ (Pittalhar) สร้างบูชาตีรถังกรองค์แรก พระศรีฤษภนาถ
 ปรศวนาถ (Parshvanath) สร้างบูชาตีรถังกรองค์ที่ 23 พระศรีปรศวนาถ
 มหาวีระสวามี (Mahavir Swami) สร้างบูชาตีรถังกรองค์สุดท้าย พระศรีมหาวีระ
# กีฬาวูซูในโอลิมปิกฤดูร้อน 2008
การแข่งขันวูซูในโอลิมปิกฤดูร้อน 2008 เป็นการแข่งขันกีฬาวูซูเป็นกีฬาสาธิตในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 21-24 สิงหาคม พ.ศ. 2551 ณ สนาม  มีการแข่งขันทั้งหมด 15 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Taolu 
Men's Changquan  9.83  9.63  9.59Men's Daoshu & Gunshu combined  19.70  19.34  19.19Men's Nanquan & Nangun combined  19.44  19.39  19.34Men's Jianshu & Qiangshu combined  19.40  19.32  19.31 Men's Taijiquan & Taijijian combined  19.77  19.42  19.26 Women's Changquan  9.74  9.65  9.58Women's Daoshu & Gunshu combined  19.36  19.31  19.16Women's Nanquan & Nandao combined  19.65  19.16  19.04Women's Jianshu & Qiangshu combined  19.60  19.30  19.15Women's Taijiquan & Taijijian combined  19.69  19.34  19.30

 Sanshou 
Men's 56 kgMen's 70 kgMen's 85 kgWomen's 52 kgWomen's 60 kg
# กีฬายิงปืนในโอลิมปิกฤดูร้อน 2008
การแข่งขันยิงปืนในโอลิมปิกฤดูร้อน 2008 เป็นการแข่งขันกีฬายิงปืนในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Beijing Shooting Range Hall (ปืนยาวและปืนอัดลม) Beijing Shooting Range Clay Target Field (ปืนสั้น) มีการแข่งขันทั้งหมด 15 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 ชาย 
thumb|The medal winners in men's skeet. From left tor right: Tore Brovold, Vincent Hancock, Anthony Terras
 air pistol  air rifle  rapid fire pistol  pistol  rifle prone  rifle three positions  skeet  trap  double trap 

 หญิง 
 air pistol     air rifle     pistol     rifle three positions    skeet     trap
# นกเขาไฟ
นกเขาไฟ  เป็นนกเขาขนาดเล็กซึ่งเป็นนกประจำถิ่นในเขตร้อนของเอเชีย นกตัวผู้มีหัวสีเทาน้ำเงิน ปีกและลำตัวสีน้ำตาลแดง และมีแถบสีดำที่ต้นคอ นกตัวเมียมีลักษณะคล้ายกัน แต่มีขนสีอ่อนกว่ามาก นกเขาไฟ เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ.2546
เขาไฟ
เขาไฟ
# คณะกรรมการโอลิมปิกบาห์เรน
คณะกรรมการโอลิมปิกบาห์เรน (, รหัสประเทศ: BRN) เป็นคณะกรรมการโอลิมปิกแห่งชาติของประเทศบาห์เรน ก่อตั้งขึ้นในปี ค.ศ. 1978 และเป็นสมาชิกของคณะกรรมการโอลิมปิกสากลและสภาโอลิมปิกแห่งเอเชีย ในปี ค.ศ. 1984 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ลอสแอนเจลิส สหรัฐ เนื่องจากประเทศบาห์เรนเป็นประเทศมุสลิมจึงไม่มีนักกีฬาหญิงถูกส่งเข้าร่วมการแข่งขัน แต่ในโอลิมปิกลอนดอน 2012 คณะกรรมการโอลิมปิกบาห์เรนได้ส่งนักกีฬาหญิงเข้าร่วมแข่งขันเป็นครั้งแรกและได้รับรางวัลเหรียญทองแดงจากการแข่งขัน"Female Gulf athletes make their mark in London Olympics". Al Arabiya News 2012 8 13

ปัจจุบันคณะกรรมการโอลิมปิกบาห์เรนมีสำนักงานใหญ่ตั้งอยู่ที่มานามา ประเทศบาห์เรน โดยมีประธานคือ เจ้าชายเชค คอลิด บิน ฮะมัด อัล เคาะลีฟะฮ์
# เจียง จู่ผิง
เจียง จู่ผิง (เกิด 30 มกราคม 2521) นักแสดงและพิธีกรหญิงชาวไต้หวัน เป็นที่รู้จักจากผลงานการแสดงหลายเรื่อง ระหว่างปี พ.ศ. 2548 ถึง 2553 เธอได้รับความนิยมทั้งใน ไต้หวัน และประเทศที่พูด ภาษาจีนฮกเกี้ยน จนได้รับฉายาว่า "ราชินีละครฮกเกี้ยน"

ตั้งแต่ปี พ.ศ. 2554 เธอได้ไปแสดงละครที่พูด ภาษาจีนแมนดาริน ที่ จีนแผ่นดินใหญ่ ทำให้ได้ฐานแฟนคลับที่เพิ่มมากขึ้น
# หลวงอรรถพรพิศาล (อัมพร สูตะบุตร)
หลวงอรรถพรพิศาล (อัมพร สูตะบุตร) (พ.ศ. 2447 - พ.ศ. 2520)วิชัย สนธิสุวรรณ. เมื่อท่านไปต่างประเทศโดยเครื่องบิน. กรุงเทพ : สนิทพันธ์การพิมพ์. 2521. 100 หน้า เป็นอดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงยุติธรรม และอดีตรัฐมนตรีช่วยว่าการกระทรวงอุตสาหกรรมรายนามรัฐมนตรีช่วยว่าการกระทรวงอุตสาหกรรม ในรัฐบาลของจอมพลแปลก พิบูลสงคราม และจอมพลถนอม กิตติขจร และเป็นอดีตสมาชิกสภาผู้แทนราษฎรจังหวัดตราดหลายสมัย

 ประวัติ 
หลวงอรรถพรพิศาล หรือ อัมพร สูตะบุตร เป็นนักการเมืองในจังหวัดตราด เคยได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ต่อมาเมื่อมีการรัฐประหารในประเทศไทย พ.ศ. 2490 ได้มีการรวมตัวจัดตั้งพรรคประชาชนขึ้น หลวงอรรถพรพิศาล จึงได้เข้าร่วมกับพรรคในครั้งนั้นด้วยสุทิน ตันติกุล. รัฐประหาร พ.ศ. 2490 กรุงเทพ : มติชน. 2515 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาได้รับแต่งตั้งเป็นรัฐมนตรีพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย) ในรัฐบาลของจอมพล ป.พิบูลสงคราม ในปี พ.ศ. 2492 และเป็นรัฐมนตรีช่วยว่าการกระทรวงอุตสาหกรรมพระบรมราชโองการ ประกาศ แต่งตั้งรัฐมนตรีช่วยว่าการกระทรวง (จำนวน ๗ ราย) ในปีถัดมา และในปี พ.ศ. 2494 จึงปรับย้ายไปเป็นรัฐมนตรีช่วยว่าการกระทรวงยุติธรรมพระบรมราชโองการ ประกาศ ตั้งและแต่งตั้งรัฐมนตรี (นายปฐม โพธิแแก้ว นายเขมชาติ บุณยรัตนพันธุ์ นายเลียง ไชยกาล หลวงอรรถพรพิศาล นายเสมอ กัณฑาธัญ) และสิ้นสุดวาระการดำรงตำแหน่ง ในเดือนพฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง

หลวงอรรถพรพิศาล ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคเสรีมนังคศิลา ของจอมพล ป.พิบูลสงคราม หลังจากนั้นจอมพลสฤษดิ์ ธนะรัชต์ เข้ายึดอำนาจการปกครองประเทศ เมื่อวันที่ 16 กันยายน พ.ศ. 2500 และจัดให้มีการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 หลวงอรรคพรพิศาล ได้รับเลือกตั้งในนามพรรคสหภูมิ ของสุกิจ นิมมานเหมินท์ ซึ่งต่อมาได้ยุบรวมกับพรรคเสรีมนังคศิลา เป็นพรรคชาติสังคม ของจอมพลสฤษดิ์ ธนะรัชต์ และจัดตั้งรัฐบาลนำโดยจอมพลถนอม กิตติขจร

หลวงอรรถพรพิศาล ได้รับแต่งตั้งเป็นรัฐมนตรีช่วยว่าการกระทรวงยุติธรรม ในการปรับคณะรัฐมนตรีเมื่อเดือนสิงหาคม พ.ศ. 2501

 เครื่องราชอิสริยาภรณ์
# ฌอร์ฌึ การ์ลุช ฟงเซกา
ฌอร์ฌึ การ์ลุช ดึ อัลไมดา ฟงเซกา (เกิด 20 ตุลาคม ค.ศ. 1950)Biografia de Jorge Carlos Fonseca  เป็นนักการเมือง ทนายความ และศาสตราจารย์มหาวิทยาลัยชาวกาบูเวร์ดี ซึ่งดำรงตำแหน่งประธานาธิบดีกาบูเวร์ดีระหว่างปี 2011 ถึง 2021 และดำรงตำแหน่งรัฐมนตรีว่าการกระทรวงการต่างประเทศตั้งแต่ปี 1991 ถึง 1993 โดยได้รับการสนับสนุนจากขบวนการเพื่อประชาธิปไตย (MpD) ให้ดำรงตำแหน่งประธานาธิบดีในปี 2016 ต่อมาการเลือกตั้งในวันที่ 2 ตุลาคม ค.ศ. 2016 เขาได้รับเลือกอีกครั้งเป็นวาระที่ 2 ด้วยคะแนนเสียงร้อยละ 74.08
# ออราดูร์-ซูร์-กลาน
ออราดูร์-ซูร์-กลาน  เป็นเทศบาลในจังหวัดโอต-เวียน แคว้นนูแวลากีแตน ในภาคตะวันตกตอนกลางของประเทศฝรั่งเศส โดยมีหมู่บ้านที่มีชื่อเดียวกันกับเทศบาล

ประวัติ

หมู่บ้านออราดูร์-ซูร์-กลานเดิมถูกทำลายในวันที่ 10 มิถุนายน ค.ศ. 1944 เมื่อผู้อยู่อาศัย 642 คน (รวมทั้งผู้หญิงและเด็ก) ถูกสังหารหมู่โดยกองทหารของกองพลยานเกราะที่ 2 แห่งเอ็สเอ็ส "ดัสไรช์" ซึ่งเป็นหน่วยทหารวัฟเฟิน-เอ็สเอ็สของนาซีเยอรมัน หลังสงครามสิ้นสุดลง ได้มีการสร้างหมู่บ้านใหม่ขึ้นใกล้ ๆ กัน แต่ตัวหมู่บ้านเดิมถูกรักษาเป็นอนุสรณ์สถานถาวรตามคำสั่งของชาร์ล เดอ โกล ประธานาธิบดีฝรั่งเศส โดยมีพิพิธภัณฑ์ศูนย์ที่ระลึกออราดูร์ตั้งอยู่ข้าง ๆ พื้นที่ทางประวัติศาสตร์

ภูมิศาสตร์
ชายแดนเทศบาลอยู่ติดกับฌาแวร์ดา (Javerdat), ซีเยอ (Cieux), แปรีลัก (Peyrilhac), แวรัก (Veyrac), แซ็ง-วิกตูร์เนียง (Saint-Victurnien) และแซ็ง-บริส-ซูร์-เวียน (Saint-Brice-sur-Vienne)

ประชากร

ภาพ

ดูเพิ่ม
 อัลกุนัยฏิเราะฮ์ เมืองในประเทศซีเรียที่ถูกกองทัพอิสราเอลทำลาย ปัจจุบันเป็นพิพิธภัณฑ์เปิด
 ลิดิตแซ หมู่บ้านในประเทศเช็กเกียที่ถูกกองทัพนาซีทำลายใน ค.ศ. 1942
# เบ็น แกร์ริสสัน
เบ็น แกร์ริสสัน  เป็นนักเขียนการ์ตูนการเมืองชาวอเมริกัน โดยเรียกตนเองเป็นอิสรภาพนิยม (libertarian) การ์ตูนของเขามีเนื้อหาที่สนับสนุนออลต์ไรต์ บางครั้งมีการตัดต่อโดยพวกก่อกวนในโลกออนไลน์ให้มีเนื้อหาที่ต่อต้านยิว เขาผลิตการ์ตูนที่มีเนื้อหาที่กีดกันทางเพศ, เหยียดผิว, ต่อต้านมุสลิม, ต่อต้านยิว, ต่อต้านวัคซีน, ปฏิเสธการเปลี่ยนแปลงสภาพภูมิอากาศ และทฤษฎีสมคบคิด การ์ตูนของเขามักยกย่องบุคคลฝ่ายอนุรักษนิยมและนักการเมืองชาตินิยม เช่น ประธานาธิบดีดอนัลด์ ทรัมป์ 

จากรายงานปีค.ศ. 2015 ของเบรตบาร์ตนิวส์ เขากล่าวว่า เขาไม่ได้สนับสนุนผู้เข้าชิงประธานาธิบดีคนใดในการเลือกตั้ง พ.ศ. 2559 แต่ได้ยกย่องทรัมป์ที่ "ทำให้พรรคริพับลิกันที่ควบคุมพวกอนุรักษ์นิยมใหม่สั่นคลอน" เขาอาศัยอยู่ที่เลคไซด์, รัฐมอนแทนา
# นิวรี
นิวรี (, ; จาก) เป็นนครแห่งหนึ่ง ในไอร์แลนด์เหนือ มีพื้นที่ตั้งอยู่ในเทศมณฑลอาร์มาและเทศมณฑลดาวน์โดยมีแม่น้ำนิวรีหรือแม่น้ำแคลนไรย์คั่นกลาง นครแห่งนี้อยู่ห่างจากเบลฟาสต์  และห่างจากดับลิน  จากการสำมะโนครัวในปี 2011 พบว่านิวรีมีประชากร 26,967 คน

นิวรีถูกก่อตั้งใน ค.ศ. 1144 ซึ่งเป็นช่วงเวลาเดียวกันกับที่ก่อตั้งคณะซิสเตอร์เชียน ทำให้นิวรีเป็นหนึ่งในเมืองที่เก่าแก่ที่สุดของไอร์แลนด์ นิวรีเป็นที่ตั้งของ "แก็ปออฟเดอะนอร์ท" ซึ่งอยู่ห่างจากพรมแดนประเทศไอร์แลนด์ไปประมาณ 5 ไมล์ (8 กิโมเลมตร) นครแห่งนี้เติบโตขึ้นด้วยการเป็นเมืองการค้าและเมืองทหารรักษาการณ์ จนกระทั่งในปี 1742 ได้ยกระดับเป็นเมืองท่า ซึ่งนครสามารถเชื่อมต่อกับทะเลสาบล็อกเนได้ด้วยการขุดคลอง ต่อมาใน ค.ศ. 2002 เนื่องในวโรกาสฉลองสิริราชสมบัติครบ 50 ปีของสมเด็จพระราชินีนาถเอลิซาเบธที่ 2 นิวรีได้รับการแต่งตั้งให้เป็นนครของสหราชอาณาจักรพร้อมกับลิสเบิร์น
# อาร์มา
อาร์มา (, ; , , "ที่สูงแห่ง [เทพี] มาคา") เป็นเมืองประจำเทศมณฑลอาร์มาและเป็นนครแห่งหนึ่งในไอร์แลนด์เหนือ อาร์มาถือเป็นเมืองหลวงทางศาสนาของไอร์แลนด์ โดยเป็นที่ตั้งของสำนักบาทหลวงอาร์มาและเจ้าคณะแห่งออลไอร์แลนด์ ทั้งนิกายโรมันคาทอลิกและเชิร์ชออฟไอร์แลนด์ ในสมัยโบราณ บริเวณใกล้กับอนุสรณ์สถานนาวานฟอร์ต เคยเป็นสถานที่จัดพิธีกรรมนอกศาสนา และเป็นศูนย์กลางหลวงที่ยิ่งใหญ่ของแกลิกไอร์แลนด์ ในปัจจุบัน อาร์มาเป็นที่ตั้งของอาสนวิหารสองแห่งซึ่งทั้งคู่ตั้งชื่อตามนักบุญแพทริก และหอดูดาวอาร์มา นอกจากนี้ นครยังเป็นที่รู้จักในด้านสถาปัตยกรรมจอร์เจียน

แม้ว่าจะถูกจัดให้เป็นเมืองขนาดกลาง แต่อาร์มาก็ได้รับการจัดตั้งให้เป็นนครของไอร์แลนด์ใน ค.ศ. 1994 และเป็นนครที่มีขุนนางเป็นนายกเทศมนตรีใน ค.ศ. 2012 จากการสำมะโนครัวปี 2011 อาร์มามีประชากร 14,777 คน ทำให้อาร์มาเป็นนครที่มีประชากรน้อยที่สุดในไอร์แลนด์ และเป็นนครที่มีประชากรน้อยที่สุดเป็นอันดับที่ห้าของสหราชอาณาจักร
# โรงพยาบาลชลบุรี
โรงพยาบาลชลบุรี  เป็นโรงพยาบาลศูนย์สังกัดสำนักงานปลัดกระทรวงสาธารณสุข ในอำเภอเมืองชลบุรี จังหวัดชลบุรี ก่อตั้งในปี พ.ศ. 2462 ซึ่งตรงกับรัชสมัยพระบาทสมเด็จพระมงกุฎเกล้าเจ้าอยู่หัว ตามความประสงค์ของอำมาตย์เอก พระยาสัจจาภิรมย์ อุดมราชภักดี ผู้ว่าราชการจังหวัดชลบุรี และนายแพทย์ ขุนอินทวราคม สาธารณสุขจังหวัดชลบุรีในขณะนั้น เป็นโรงพยาบาลสังกัดสำนักงานปลัดกระทรวงสาธารณสุขแห่งแรก และแห่งเดียวที่ได้รับการรับรองมาตรฐานโรงพยาบาลและบริการสุขภาพขั้นก้าวหน้า (Advanced Healthcare Accreditation; AHA) จากสถาบันรับรองคุณภาพสถานพยาบาล (องค์การมหาชน) นอกจากนี้ยังได้รับรองจากแพทยสภาให้เป็นสถาบันฝึกอบรมแพทย์ฝึกหัด และศูนย์แพทยศาสตรศึกษาชั้นคลินิก สำนักงานบริหารโครงการร่วมผลิตแพทย์เพิ่มเพื่อชาวชนบท ซึ่งเป็นสถาบันร่วมผลิตแพทย์แห่งคณะแพทยศาสตร์ จุฬาลงกรณ์มหาวิทยาลัย

การรับรองมาตรฐาน
โรงพยาบาลชลบุรี เป็นโรงพยาบาลที่ได้รับมาตรฐานการรับรองคุณภาพสถาบันฝึกอบรม Postgraduate Medical Education จากสหพันธ์แพทยศาสตรศึกษาโลก, มาตรฐาน Joint Commission International (JCI) จากคณะกรรมการร่วมรับรองมาตรฐานสถานพยาบาล, และมาตรฐานโรงพยาบาลและบริการสุขภาพขั้นก้าวหน้า (Advanced Healthcare Accreditation; AHA) จากสถาบันรับรองคุณภาพสถานพยาบาล (องค์การมหาชน) ซึ่งเป็นโรงพยาบาลสังกัดสำนักงานปลัดกระทรวงสาธารณสุขแห่งเดียวใน 7 โรงพยาบาลที่ได้รับมาตรฐาน AHA คือ โรงพยาบาลศิริราช คณะแพทยศาสตร์ศิริราชพยาบาล มหาวิทยาลัยมหิดล, โรงพยาบาลภูมิพลอดุลยเดช กรมแพทย์ทหารอากาศ, คณะแพทยศาสตร์วชิรพยาบาล มหาวิทยาลัยนวมินทราธิราช, โรงพยาบาลบำรุงราษฎร์ อินเตอร์เนชั่นแนล, โรงพยาบาลกรุงเทพ, และโรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่

การดำเนินการขอการรับรองมาตรฐานโรงพยาบาลและบริการสุขภาพขั้นก้าวหน้า (AHA) ได้เริ่มในสมัย นพ. ชุติเดช ตาบองครักษ์ ดำรงตำแหน่งเป็นผู้อำนวยการโรงพยาบาลชลบุรี จากการที่มีโรงพยาบาลที่มีศักยภาพสูงในพื้นที่ภาคตะวันออก เช่น โรงพยาบาลสมเด็จพระนางเจ้าสิริกิติ์ กรมแพทย์ทหารเรือ, โรงพยาบาลสมเด็จพระบรมราชเวที ณ ศรีราชา สภากาชาดไทย และโรงพยาบาลมหาวิทยาลัยบูรพา คณะแพทยศาสตร์ มหาวิทยาลัยบูรพา

ศูนย์แพทยศาสตรศึกษาชั้นคลินิก

ดูเพิ่ม
โรงพยาบาลและสถาบันร่วมผลิตแพทย์แห่งคณะแพทยศาสตร์ จุฬาลงกรณ์มหาวิทยาลัย
โรงพยาบาลจุฬาลงกรณ์ สภากาชาดไทย เขตปทุมวัน กรุงเทพมหานคร
โรงพยาบาลภูมิพลอดุลยเดช กรมแพทย์ทหารอากาศ เขตสายไหม กรุงเทพมหานคร
โรงพยาบาลสมเด็จพระบรมราชเทวี ณ ศรีราชา สภากาชาดไทย อำเภอศรีราชา จังหวัดชลบุรี
โรงพยาบาลพระปกเกล้า สำนักงานปลัดกระทรวงสาธารณสุข อำเภอเมืองจันทบุรี จังหวัดจันทบุรี
โรงเรียนแพทย์และสถาบันร่วมผลิตแพทย์แห่งอื่นที่ตั้งในจังหวัดชลบุรี
โรงพยาบาลมหาวิทยาลัยบูรพา คณะแพทยศาสตร์ มหาวิทยาลัยบูรพา อำเภอเมืองชลบุรี
โรงพยาบาลสมเด็จพระนางเจ้าสิริกิติ์ กรมแพทย์ทหารเรือ คณะแพทยศาสตร์ มหาวิทยาลัยบูรพา อำเภอสัตหีบ